***PATVIRTINTA***

*Lietuvos nacionalinės Martyno Mažvydo bibliotekos*

*Viešųjų pirkimų komisijos*

*2024 m. gruodžio mėn. 16 d. protokolu Nr. 1*

**ATVIRO KONKURSO SĄLYGOS**

**LIETUVOS INTEGRALIOS MUZIEJŲ INFORMACINĖS SISTEMOS**

**MODERNIZAVIMO IR DIEGIMO PASLAUGOS**

# **BENDROSIOS NUOSTATOS**

* 1. Pirkimą vykdo Lietuvos nacionalinės Martyno Mažvydo bibliotekos (toliau – Perkančioji organizacija) viešųjų pirkimų komisija (toliau – Komisija).
  2. Perkančioji organizacija pirkimą atlieka kitai perkančiajai organizacijai: Lietuvos nacionaliniu dailės muziejui (kodas: 190756087). Sutartį pasirašys Lietuvos nacionalinis dailės muziejus. Pirkimo sąlygų nuostatose, susijusiose su sutarties sudarymu ir kainos priimtinumu, pirkimo tikslingumo ir pirkimo objekto naudojimo pagal paskirtį įvertinimu (pirkimo nutraukimo atveju), perkančiąja organizacija laikoma ta perkančioji organizacija, su kuria bus sudaryta sutartis.
  3. Vykdomas tarptautinis pirkimas. Išankstinis skelbimas apie šį Pirkimą nebuvo skelbiamas.
  4. 2024-11-07 CVP IS priemonėmis buvo paskelbta rinkos konsultacija „Lietuvos integralios muziejų informacinės sistemos modernizavimo ir diegimo paslaugų rinkos konsultacija“ (rinkos konsultacijos CVP IS Nr. 2024-678014). Nuoroda į rinkos konsultaciją: <https://cvpp.eviesiejipirkimai.lt/Notice/Details/2024-678014>
  5. Pirkimas vykdomas CVP IS priemonėmis[[1]](#footnote-1)*.* Skelbimas apie pirkimą paskelbtas CVP IS, Europos Sąjungos oficialiajame leidinyje.
  6. Pirkimas nėra vykdomas iš CPO katalogo, nes perkamų paslaugų CPO kataloge nėra.
  7. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (paaiškinimai, patikslinimai skelbiami CVP IS ir išsiunčiami visiems tiekėjams, pranešimus gaus tie tiekėjo naudotojai, kurie priėmė kvietimą arba yra priskirti prie pirkimo), išskyrus:
     1. Tiekėjų Pasiūlymų pateikimą, jeigu šiose Pirkimo sąlygose nurodytos kitos priemonės Pasiūlymams pateikti;
     2. bendravimą pasirašant Sutartį ir keičiantis informacija dėl Sutarties pasirašymo, jeigu Perkančioji organizacija, siųsdama kvietimą pasirašyti Sutartį, nurodo kitas bendravimo priemones;
     3. pretenzijų pateikimą elektroninėmis priemonėmis.
  8. Per didele ir nepriimtina kaina laikoma pasiūlymų kaina, kuri viršija 2 178 000,00 (du milijonus vieną šimtą septyniasdešimt aštuonis tūkstančius) EUR su PVM.
  9. Stebėtojai dalyvauti Komisijos posėdžiuose nėra kviečiami.
  10. Šio Pirkimo metu derybos yra draudžiamos ir nebus vykdomos.
  11. Pirkimo sąlygos tiekėjams teikiamos lietuvių kalba.
  12. Tiekėjams neleidžiama pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
  13. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – LR VPĮ), Lietuvos Respublikos civiliniu kodeksu (toliau – LR CK), kitais viešuosius pirkimus reglamentuojančiais teisės aktais bei šiomis konkurso sąlygomis. Tiekėjai privalo atidžiai perskaityti visas konkurso sąlygas – reikalavimus, formas, pagrindines pirkimo sutarties sąlygas (sutarties projektą), jomis vadovautis ir jų laikytis.
  14. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus siekiama užtikrinti racionalų lėšų naudojimą.
  15. Vartojamos pagrindinės sąvokos, apibrėžtos LR VPĮ, Tiekėjo kvalifikacijos reikalavimų nustatymo metodikoje, patvirtintoje Viešųjų pirkimų tarnybos direktoriaus 2021 m. birželio 29 d. įsakymu Nr. 1S-105 (toliau – Metodika), Kainodaros taisyklių nustatymo metodikoje, patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, ir kituose viešuosius pirkimus reglamentuojančiuose teisės aktuose.
  16. Pirkimo dokumentus sudaro:
      1. skelbimas apie pirkimą;
      2. pirkimo sąlygos (kartu su priedais):

1. [Techninė specifikacija](#_TRANSPORTO_STEBĖJIMO_IR) (1 priedas);
2. Pasiūlymo forma (2 priedas);
3. Europos bendrasis viešųjų pirkimų dokumentas (toliau – EBVPD) (3 priedas);
4. Sutarties projektas (4 priedas);
5. Tiekėjų pašalinimo pagrindai (5 priedas);
6. Kvalifikacijos reikalavimai (6 priedas);
7. Pasiūlymų ekonominio naudingumo vertinimo tvarka (7 priedas);
8. Nacionalinio saugumo reikalavimai (8 priedas);
9. Tiekėjo / subtiekėjo deklaracija (9 priedas);
10. Nacionalinio saugumo deklaracija (10 priedas);

11. Tinkamai įvykdytų / vykdomų sutarčių sąrašas (11 priedas);

12. Siūlomų specialistų sąrašas (12 priedas)

13. Specialisto patirties atitikties kvalifikacijos reikalavimams lentelė (13 priedas);

14. pirkimo sąlygų paaiškinimai (patikslinimai), taip pat atsakymai į tiekėjų klausimus (jeigu bus).

* + 1. kita CVP IS priemonėmis pateikta informacija.
  1. Tuo atveju, jeigu Pirkimo sąlygose nėra pateikta atitinkamos informacijos, būtinos Pirkimui vykdyti, taikomos LR VPĮ nuostatos.
  2. Perkančioji organizacija yra pridėtinės vertės mokesčio (toliau – PVM) mokėtoja.
  3. Perkančioji organizacija privalo nutraukti pradėtas Pirkimo procedūras, jeigu buvo pažeisti LR VPĮ 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija taip pat turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, arba Pirkimo dokumentuose padaryta esminių klaidų, dėl kurių Pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis Pirkimo objektas. Šiuo atveju Perkančioji organizacija neprisiima jokių įsipareigojimų dėl dalyvių patirtų nuostolių ar žalos atlyginimo, susijusių su pirkimo procedūrų nutraukimu.
  4. Perkančioji organizacija neatlygina tiekėjams jokių išlaidų, susijusių su Pirkimo sąlygų gavimu, Pasiūlymų dalyvauti Pirkime parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat bet kokių kitų išlaidų, susijusių su dalyvavimu Pirkime.
  5. Pirkimas vykdomas įgyvendinant Europos Sąjungos struktūrinių fondų lėšų finansuojamą projektą Nr. 06-003-P-0001 „E-kultūros platforma (vieningas suskaitmeninto ir skaitmeninio kultūros ir audiovizualinio turinio, elektroninių paslaugų ir sklaidos portalas)“.
  6. Tiesioginį ryšį su tiekėjais įgaliota palaikyti: nurodyta Skelbime apie pirkimą.

# **PIRKIMO OBJEKTAS**

* 1. Pirkimo objektas – Lietuvos integralios muziejų informacinės sistemos (LIMIS) modernizavimo ir diegimo paslaugos (toliau tekste – Paslaugos).
  2. Pirkimo objekto kodas pagal BVPŽ: 72211000-7
  3. Pirkimo objekto aprašymas pateikiamas techninėje specifikacijoje (Pirkimo sąlygų 1 priedas). Jeigu techninėje specifikacijoje ar kituose pirkimo dokumentuose nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms ar prekės ženklas, patentas, tipai, konkreti kilmė ar gamyba, sertifikatai, standartai, protokolai gali būti pateikiamas lygiavertis objektas nurodytajam. Siūlomo objekto lygiavertiškumą turi įrodyti tiekėjas.
  4. Pirkimo objektas į Pirkimo objekto dalis neskaidomas. Pirkimo objektas į dalis neskaidomas atsižvelgiant į tai, kad:
     1. Pirkimo objektą sudarančios paslaugos yra glaudžiai susijusios ir neatsiejamos. LIMIS modernizavimo ir diegimo paslaugos remiasi specifinėmis ir giliomis tiekėjo ekspertų profesinėmis žiniomis ir nuolatiniu bendradarbiavimu, kurios yra būtinos sėkmingam sutarties tikslų pasiekimui.  Būtina išlaikyti vientisumą teikiamų paslaugų visumoje, nes išskaidžius pirkimo objektą iškiltų paslaugų kokybės suvaldymo rizika.
     2. Modernizuota LIMIS privalo turėti vieningą architektūrinį sprendimą ir naudotojo sąsają. Visi komponentai turi sietis tarpusavyje. Siekiant užtikrinti maksimalią sprendimo kokybę, turi būti suprojektuotas vieningas duomenų ir sprendimų panaudojimo modelis.
     3. Pirkimo skaidymo atveju Perkančiajai organizacijai atsirastų būtinybė papildomai koordinuoti atskirų tiekėjų darbą, užtikrinant jų darbų nedubliavimą, atsakomybių pasiskirstymą, o pirkimo sutarties vykdymas taptų per daug sudėtingas techniniu požiūriu.
     4. Skaidant pirkimą taptų sudėtinga nustatyti atsakomybės ribas. Jei paslaugų teikimo metu būtų nustatyta, kad paslaugos suteiktos netinkamai, tai atsirastų problema nustatyti kuri LIMIS modernizavimo ir diegimo paslaugų dalis buvo netinkamai suteikta.
     5. Šių paslaugų atskyrimas sukurtų papildomus administracinius ir finansinius kaštus, užvilkintų projekto įgyvendinimą ir padarytu jį techniškai sudėtingesniu: dalį LIMIS modernizavimo ir diegimo paslaugų perdavus kitam tiekėjui, reikėtų iš naujo supažindinti tiekėją su sistemos specifika, vartotojų poreikiais, projekto dokumentacija ir pan., taigi Perkančiajai organizacijai tektų dukart mokėti už tą patį – projekto analizės ir pasirengimo projekto įgyvendinimui – procesą.
     6. LIMIS modernizavimo ir diegimo paslaugos yra jau ir taip atskirtos nuo kito vykdomo VEPIS modernizavimo ir VEPIS posistemės – eKultūros portalo – sukūrimo paslaugų pirkimo kaip ir nuo kitų duomenis eKultūros platformai teiksiančių projekto partnerių informacinių sistemų modernizavimo ir diegimo pirkimų, taip užtikrinant Paslaugų tiekėjų konkurenciją kituose su to paties projekto įgyvendinimu susijusiuose pirkimuose. Paslaugų tiekėjas, dalyvaujantis LIMIS modernizavimo ir diegimo paslaugų teikime, galės dalyvauti ir kituose projekto apimtyje planuojamuose informacinių sistemų modernizavimo pirkimuose.
     7. Rinkos konsultacijos metu tiekėjai neišsakė poreikio dėl pirkimo objekto skaidymo į dalis, neidentifikuotas pirkimo skaidymo tikslingumas.
  5. Pirkimo objektas atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (suvestinė redakcija nuo 2024-07-01 iki 2024-12-31), 4.4.3. punktą: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., programavimo ir informacinių sistemų priežiūros paslaugos;) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos“.
  6. Perkančioji organizacija nereikalauja, kad esmines užduotis atliktų pats Pasiūlymą pateikęs tiekėjas, o jeigu Pasiūlymą pateikė tiekėjų grupė, – tos grupės narys.
  7. Tiekėjas gali pateikti tik po vieną Pasiūlymą – individualiai arba kaip Tiekėjų grupės narys. Jei tiekėjas pateikia daugiau kaip vieną Pasiūlymą arba Tiekėjų grupės narys dalyvauja teikiant kelis Pasiūlymus, visi tokie Pasiūlymai bus atmesti.
  8. Ūkio subjekto dalyvavimas subtiekėjo teisėmis yra neribojamas. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.

# **TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI**

* 1. Reikalavimai dėl tiekėjų pašalinimo pagrindų nebuvimo, kvalifikacijos tikrinimo ir ar jis laikosi kokybės vadybos sistemos ir (arba) aplinkos apsaugos vadybos sistemos standartų, nustatomi ir patvirtinimo priemonės dėl jų teikiamos taikant LR VPĮ 46, 47, 48, 50, 51 straipsnių nuostatas.
  2. Tiekėjas, visi tiekėjų grupės nariai (jei pasiūlymą pateikia tiekėjų grupė), kiti ūkio subjektai, kurių pajėgumais remiasi tiekėjas (išskyrus fizinius asmenis, tiekėjo darbuotojus), turi pateikti užpildytą ir pasirašytą Europos bendrąjį viešųjų pirkimų dokumentą (toliau – EBVPD) pagal LR VPĮ 50 straipsnyje nustatytus reikalavimus (3 priedas). EBVPD pildomas jį įkėlus į Viešųjų pirkimų tarnybos interneto svetainę https://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu.
  3. Tiekėjo, visų tiekėjų grupės narių (jei pasiūlymą pateikia tiekėjų grupė), kitų ūkio subjektų, kurių pajėgumais remiasi tiekėjas (išskyrus fizinius asmenis, tiekėjo darbuotojus), pašalinimo pagrindai ir jų nebuvimą patvirtinantys dokumentai nurodyti šių Pirkimo sąlygų 5 priede.
  4. Kiekvienas PDF formatu teikiamas EBVPD turi būti pasirašytas įprastu būdu arba elektroniniu parašu, atitinkančiu teisės aktų reikalavimus arba atspausdinamas, pasirašomas ir pateikiamas skenuotas dokumentas.
  5. Užsienio valstybėse išduoti kvalifikaciją patvirtinantys dokumentai turi būti legalizuoti arba patvirtinti pažyma (Apostille), išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo tvirtinimo pažyma (Apostille).
  6. Perkančioji organizacija netikrina subtiekėjų ar ūkio subjektų, kurių pajėgumais tiekėjas nesiremia, pašalinimo pagrindų.
  7. Tuo atveju, jei tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie Perkančiosios organizacijos poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis, tiekėjas, neprivalo išviešinti tokių trečiųjų šalių (asmenų) pasiūlyme, neprivalo teikti jų  EBVPD ir pašalinimo pagrindų nebuvimą įrodančių dokumentų.
  8. Reikalavimai tiekėjo kvalifikacijai nustatomi pagal Metodiką. Tiekėjas, atsakingi tiekėjų grupės nariai (bent vienas ar visi kartu) ir (ar) atsakingi subtiekėjai ir (ar) kiti ūkio subjektai, kurių pajėgumais remiasi tiekėjas, dalyvaujantys Pirkime, pagal prisiimtas prievoles Sutarties vykdymui, turi atitikti keliamus kvalifikacijos reikalavimus ir pateikti dokumentus, nurodytus Pirkimo sąlygų Priede Nr. 6.
  9. Kokybės vadybos sistemos ir (arba) aplinkos apsaugos vadybos sistemos standartai nereikalaujami.
  10. Tiekėjo kvalifikacija turi būti įgyta iki Pasiūlymų pateikimo termino pabaigos.
  11. Dokumentai, patvirtinantys tiekėjų pašalinimo pagrindų nebuvimą ir tiekėjų kvalifikacijos atitiktį Pirkimo sąlygose nustatytiems Kvalifikacijos reikalavimams, teikiami elektronine forma, t. y. tiesiogiai suformuoti elektroninėmis priemonėmis.
  12. Perkančioji organizacija bet kuriuo Pirkimo procedūrų metu gali paprašyti Pirkimo dalyvio pateikti visus ar dalį dokumentų, patvirtinančių pašalinimo pagrindų nebuvimą, Pirkimo dalyvio atitiktį kvalifikacijos reikalavimams ir, jeigu taikytina, atitiktį kokybės vadybos sistemos ir (arba) aplinkos apsaugos vadybos sistemos standartams, ir (arba) atitikimą nacionalinio saugumo reikalavimams, jeigu tai būtina siekiant užtikrinti tinkamą Pirkimo procedūrų atlikimą.
  13. Perkančiajai organizacijai kilus abejonių dėl Pirkimo dalyvio pateiktos informacijos teisingumo, ji turi teisę kreiptis į Pirkimo dalyvį su prašymu pateikti Pirkimo dalyvio Perkančiajai organizacijai pateiktos informacijos pagrindimą. Perkančioji organizacija, turi teisę kreiptis į Pirkimo dalyvio nurodytus asmenis (klientus), siekdama įsitikinti nurodytos informacijos teisingumu.
  14. Perkančioji organizacija, siekdama patikrinti Pirkimo dalyvio teikiamus duomenis dėl jo atitikties nustatytiems kvalifikacijos reikalavimams, gali pareikalauti iš Pirkimo dalyvio sudaryti sąlygas susipažinti su Pirkimo dalyvio įgyvendintais projektais ir jų rezultatais, taip pat su sudarytomis sutartimis. Pirkimo dalyvis tiek, kiek nuo jo priklauso, privalo sudaryti sąlygas tokiam susipažinimui ir pateikti visus papildomai prašomus duomenis ir dokumentus, susijusius su informacija, Pirkimo dalyvio pateikiama kartu su Pasiūlymu, kurie reikalingi įsitikinti tiekėjo atitiktimi nurodytam kvalifikaciniam reikalavimui.
  15. Perkančioji organizacija, turi teisę paprašyti Pirkimo dalyvio, kad jis pateiktų dokumentų originalus.
  16. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis ir (arba) šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali.

1. **TIEKĖJŲ GRUPĖS, SUBTIEKĖJŲ IR KITŲ ŪKIO SUBJEKTŲ DALYVAVIMAS PIRKIME**
   1. Tiekėjų grupė, pateikianti vieną Pasiūlymą, privalo pateikti jungtinės veiklos sutarties kopiją. Už tinkamą prievolių vykdymą tiekėjų grupės nariai atsako solidariai. **Jungtinės veiklos sutartyje privalo būti**:
      1. aiškiai apibrėžtas tiekėjų grupės narių įgaliojimas vienam iš narių (jungtinės veiklos sutarties bendram atstovui arba vadovaujančiam nariui) tvarkyti bendrus reikalus, susijusius su šiuo Pirkimu – parengti ir pateikti Perkančiajai organizacijai Pasiūlymą su priedais, gauti ir pateikti Pasiūlymo bei Sutarties įvykdymo užtikrinimą (jei jų reikalaujama pagal Pirkimo sąlygas), o laimėjus Pirkimą tiekėjų grupės vardu sudaryti Sutartį bei teikti sąskaitas ir visas reikalingas ataskaitas atsiskaitymams vykdyti, priimti visus ir bet kokius Perkančiosios organizacijos atsiskaitymus pagal Sutartį;
      2. aiškiai apibrėžta tiekėjų grupės narių atsakomybė, nurodant, kad visi tiekėjų grupės nariai – kiekvienas atskirai ir visi kartu solidariai – yra atsakingi Perkančiajai organizacijai už bet kokius iš šio Pirkimo rezultatų pagrindu sudarytos Sutarties kylančius įsipareigojimus ir prievoles, įskaitant, tačiau ne tik, pinigines prievoles ar prievoles natūra;
      3. turi būti nustatytas draudimas keisti tiekėjų grupės narių sudėtį iki Sutarties sudarymo bei įrašyta nuostata, kad be išankstinio raštiško Perkančiosios organizacijos sutikimo jungtinės veiklos sutartimi nustatytų tiekėjų grupės narių keitimas yra laikomas esminiu Sutarties pažeidimu.
   2. Perkančioji organizacija nereikalauja, kad tiekėjų grupės pateiktą Pasiūlymą pripažinus laimėjusiu ir pasiūlius sudaryti Sutartį, ši tiekėjų grupė įgautų tam tikrą teisinę formą.
   3. Tiekėjas gali remtis kitų ūkio subjektų pajėgumais pagal LR VPĮ 49 straipsnio nuostatas ir Metodiką.
   4. Kai tiekėjas pageidauja remtis kitų ūkio subjektų pajėgumais, jis privalo Perkančiajai organizacijai Pasiūlyme įrodyti, kad vykdant Sutartį ūkio subjektų, kurių pajėgumais jis remiasi, ištekliai jam bus prieinami. Tokiais įrodymais gali būti ūkio subjekto įsipareigojimas (deklaracija), kad jis turės reikiamus išteklius, preliminarios sutartys, ketinimų protokolai arba kiti lygiaverčiai dokumentai, patvirtinantys, kad laimėjus Pirkimą, Pirkimo sutarties vykdymo metu tiekėjui bus prieinami kitų ūkio subjektų ištekliai.
   5. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (ar) būti tam tikros organizacijos nariu, (jeigu tokius reikalavimus Perkančioji organizacija kelia) tik tuo atveju, jeigu tie ūkio subjektai patys tieks prekes / suteiks paslaugas / atliks darbus (priklausomai nuo pirkimo objekto).
   6. Perkančioji organizacija, vadovaudamasi LR VPĮ nuostatomis, patikrina, ar ūkio subjektai, kurių pajėgumu ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną, vadovaujantis LR VPĮ 46 straipsniu, Perkančiosios organizacijos nustatytą pašalinimo pagrindą, Perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu. Perkančioji organizacija pakeisti reikalavimus neatitinkantį ūkio subjektą į ūkio subjektą, atitinkantį reikalavimus, leis tik vieną kartą.
   7. Tiekėjas savo Pasiūlyme privalo nurodyti, kokiai Sutarties daliai jis ketina pasitelkti subtiekėjus ir kokius subtiekėjus, jeigu jie yra žinomi. Kartu su pasiūlymu tiekėjas privalo pateikti ir ketinamų pasitelkti subtiekėjų sutikimus dėl dalyvavimo Pirkime, o laimėjimo atveju – Sutarties vykdyme.
   8. Jeigu tiekėjas ketina pasitelkti subtiekėjus, tačiau Pasiūlymų teikimo metu konkretus pavadinimas nėra žinomas, nurodoma „nežinomas“.
   9. Sudarius Sutartį, tačiau ne vėliau negu Sutartis pradedama vykdyti, tiekėjas įsipareigoja Perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti apie šios informacijos pasikeitimą visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   10. Jeigu tai leidžiama atsižvelgiant į Sutarties pobūdį, Perkančioji organizacija Sutarties projekte nustato tiesioginio atsiskaitymo su subtiekėjais galimybę ir tokio atsiskaitymo tvarką.

# **PASIŪLYMŲ PATEIKIMO TVARKA IR TERMINAI**

* 1. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).
  2. Perkančioji organizacija neatsako dėl Pasiūlymų, kurie nebuvo gauti ar gauti pavėluotai dėl telekomunikacijų priemonių darbo sutrikimų ar kitų nenumatytų atvejų. Perkančioji organizacija, gavusi Pasiūlymą po nurodytos galutinės Pasiūlymų pateikimo datos, apie tai informuoja tiekėją, o tokio Pasiūlymo nenagrinėja ir nevertina. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo Pasiūlymas yra gautas ir nurodo gavimo dieną, valandą ir minutę.
  3. Tiekėjo pasiūlymą sudaro CVP IS priemonėmis pateiktos informacijos ir dokumentų visuma.
  4. **Pasiūlymą sudaro:**

5.4.1. užpildyta, pasirašyta ir nuskenuota (išskyrus tuos atvejus, kai pasirašoma elektroniniu parašu) Pasiūlymo forma (su priedais);

5.4.2. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą

* + 1. jungtinės veiklos sutartis, jei vieną Pasiūlymą pateikia tiekėjų grupė;
    2. užpildytas ir pasirašytas EBVPD[[2]](#footnote-2);
    3. jei tiekėjas pasitelkia ūkio subjektus – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    4. užpildytą ir pasirašytą Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (pildo ir pasirašo tiekėjas ir subtiekėjai (išskyrus kvazisubtiekėjus), jei pasiūlymą teikia ūkio subjektų grupė: kiekvienas ūkio subjektų grupės narys);
    5. užpildytą ir pasirašytą Tiekėjo / subtiekėjo deklaraciją (pildo ir pasirašo tiekėjas ir subtiekėjai (išskyrus kvazisubtiekėjus), jei pasiūlymą teikia ūkio subjektų grupė: kiekvienas ūkio subjektų grupės narys);
    6. užpildytą ir pasirašytą „Atitikties deklaraciją“ (Pirkimo sąlygų 11 priedas) (pildo ir pasirašo tiekėjas, jei pasiūlymą teikia ūkio subjektų grupė: kiekvienas ūkio subjektų grupės narys);
    7. **dokumentai, nurodyti Pirkimo sąlygų 7 priede (Pasiūlymų ekonominio naudingumo vertinimo tvarka).**
  1. Pasiūlymo forma turi būti pateikiama lietuvių kalba, kiti dokumentai (pasiūlymo priedai) gali būti pateikiami lietuvių arba anglų kalbomis. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu. Vertimas nereikalaujamas, jeigu dokumentai pateikti anglų kalba.
  2. Pasiūlymas turi būti pateiktas užpildant Pasiūlymo formą ir pridedant visus Pirkimo dokumentuose reikalaujamus dokumentus. **Tiekėjas turi pasiūlyti ir užpildyti visas Pasiūlymo formoje (ir jos prieduose, jei reikalaujama) nurodytas pozicijas. Nepasiūlius nors vienos pozicijos, Pasiūlymas bus atmestas.**
  3. Pasiūlyme nurodoma kaina turi būti apskaičiuota ir išreikšta taip, kaip nurodyta Pasiūlymo formoje. Pasiūlyme apskaičiuojant kainą (įkainius) turi būti atsižvelgta į pasiūlymo kainos sudėtines dalis, į Techninės specifikacijos reikalavimus bei į visus kitus šio Pirkimo dokumentų reikalavimus. Pasiūlymo kaina (įskaitant ir visas kainos sudėtines dalis bei įkainius, jei tokie yra) nurodoma skaičiais ir ne daugiau kaip dviejų skaičių po kablelio tikslumu.
  4. Perkančioji organizacija nereikalauja, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Pasiūlymas ir jo priedai (kurių formose nurodoma, kad turi būti įgalioto asmens parašas) turi būti pasirašyti fiziniais įgalioto asmens parašais arba galiojančiu elektroniniu parašu. Jeigu dokumentų rinkinys pasirašytas galiojančiu elektroniniu parašu, nereikalaujama kiekvieno dokumento pasirašinėti atskirai.
  5. Susipažinti su Pirkimo dokumentais tiekėjai turi teisę iki pasiūlymų pateikimo termino pabaigos.
  6. Teikdami Pasiūlymą, tiekėjai patvirtinta, kad sutinka su Perkančiosios organizacijos Pirkimo sąlygose nustatytomis tolesnėmis Pirkimo procedūromis, Sutarties sąlygomis ir jo Pasiūlyme pateikta informacija yra teisinga bei apima viską, ko reikia tinkamam Sutarties įvykdymui.
  7. Perkančioji organizacija laikys, kad visi tiekėjai, teikiantys Pasiūlymus, yra susipažinę su Pirkimo dokumentais, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp Perkančiosios organizacijos ir tiekėjų susiklostantiems santykiams, kylantiems iš (ar) susijusiems su šiuo Pirkimu. Su visais Lietuvos Respublikos teisės aktais galima susipažinti internetinėje duomenų bazėje [*https://www.e-tar.lt/portal/lt/index*](https://www.e-tar.lt/portal/lt/index).
  8. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 3 mėnesius nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
  9. Pasiūlyme nurodoma kaina pateikiama eurais. Apskaičiuojant kainą turi būti atsižvelgta į visus Pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
  10. Perkančioji organizacija turi teisę savo iniciatyva pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.
  11. Tiekėjai pasiūlyme turi nurodyti, ar jų Pasiūlyme yra konfidencialios informacijos, ir kokia pasiūlyme pateikta informacija yra konfidenciali. Konfidencialia informacija gali būti laikoma komercinė (gamybinė) paslaptis ir konfidencialieji pasiūlymų aspektai. Visas tiekėjo Pasiūlymas negali būti laikomas konfidencialia informacija. Konfidencialia negalima laikyti informacijos nurodytos LR VPĮ 20 straipsnio 2 dalyje. Konfidencialia taip pat negali būti laikoma informacija, kuri vadovaujantis Lietuvos Respublikos teisės aktais, yra vieša ar negali būti laikoma konfidencialia. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, Komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra ir papildomai į tiekėją dėl konfidencialios informacijos tikslinimo nėra kreipiamasi.
  12. Tiekėjas iki pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
  13. Perkančioji organizacija turi teisę prašyti CVP IS priemonėmis, kad tiekėjai pratęstų pasiūlymų galiojimą iki konkrečiai nurodyto termino.
  14. Tiekėjas, kuris sutinka pratęsti savo Pasiūlymo galiojimo terminą, apie tai CVP IS priemonėmis praneša Perkančiajai organizacijai. Jeigu tiekėjas neatsako į Perkančiosios organizacijos prašymą pratęsti pasiūlymo galiojimo terminą arba jo nepratęsia laikoma, kad jis atmetė prašymą pratęsti savo Pasiūlymo galiojimo terminą.

1. **PASIŪLYMŲ ŠIFRAVIMAS**
   1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą turi:

6.1.1. iki pasiūlymų pateikimo termino pabaigos naudodamasis CVP IS priemonėmis pateikti pasiūlymą su užšifruotu dokumentu, kuriame nurodyta pasiūlymo kaina ar sąnaudos (iki nurodyto termino pateikiamos abi pasiūlymo dalys (viena dėl pasiūlymo techninių duomenų ir kitos informacijos bei dokumentų, antra dėl kainos ar sąnaudų), tačiau užšifruojamas tik dokumentas, kuriame nurodyta pasiūlymo kaina ar sąnaudos (antras pasiūlymo dalis). Instrukcija, kaip tiekėjui užšifruoti dokumentą galima rasti Viešųjų pirkimų tarnybos internetinėje svetainėje[[3]](#footnote-3).

6.1.2. iki susipažinimo su pasiūlymo dalimi, kurioje nurodytos kaina ar sąnaudos, procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija gali iššifruoti pateiktą dokumentą, kuriame nurodyta pasiūlymo kaina ar sąnaudos. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais).

6.2. Iki susipažinimo su pasiūlymo dalimi, kurioje nurodytos kaina ar sąnaudos (antros pasiūlymo dalies), procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti antroje pasiūlymo dalyje pateiktos informacijos, tiekėjo pasiūlymas atmetamas kaip neatitinkantis pirkimo dokumentuose nustatytų reikalavimų (tiekėjas nepateikė pasiūlymo kainos ar sąnaudų).

# **PASIŪLYMŲ GALIOJIMO UŽTIKRINIMAS**

* 1. Šio Pirkimo metu nereikalaujama pateikti Pasiūlymo galiojimo užtikrinimo.

# **PAVYZDŽIŲ PATEIKIMAS**

* 1. Siūlomo pirkimo objekto pavyzdžiai nereikalaujami.

1. **PIRKIMO DOKUMENTŲ PAAIŠKINIMAS IR PATIKSLINIMAS**
   1. Perkančiosios organizacijos paaiškinimai / patikslinimai ir tiekėjų paklausimai, atliekant viešųjų pirkimų procedūras, turi būti lietuvių kalba. Bet kuris Pirkimo sąlygų paaiškinimas ar patikslinimas, atsakant į atitinkamą tiekėjo prašymą, yra perduodamas visiems tiekėjams, kurie yra prisiregistravę konkrečiame Pirkime CVP IS, nenurodant minėtą prašymą atsiuntusio Tiekėjo ir skelbiamas CVP IS kartu su kitais Pirkimo dokumentais.
   2. Pirkimo dokumentai tiekėjų iniciatyva gali būti paaiškinami / patikslinami jiems CVP IS susirašinėjimo priemonėmis kreipiantis į Perkančiąją organizaciją. Kai tiekėjai kreipiasi dėl Pirkimo sąlygų paaiškinimo ar patikslinimo, prašymas paaiškinti / patikslinti Pirkimo dokumentus Perkančiajai organizacijai turi būti pateiktas ne vėliau kaip 10 (dešimt) dienų iki pasiūlymų pateikimo termino pabaigos. Pirkimo dokumentų paaiškinimas / patikslinimas pateikiamas visiems tiekėjams ne vėliau kaip 6 (šešios) dienos iki pasiūlymų pateikimo termino pabaigos.
   3. Pasiūlymų pateikimo terminas yra pratęsiamas, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija: 1) jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 6 dienoms iki pasiūlymų pateikimo termino pabaigos, nors šios informacijos buvo paprašyta laiku; 2) jeigu buvo padaryta reikšmingų pirkimo dokumentų pakeitimų. (Perkančioji organizacija neprivalo pratęsti termino, kai papildomos informacijos nebuvo paprašyta laiku arba ji neturi esminės įtakos pasiūlymų parengimui).
   4. Kai teikiant Pirkimo dokumentų paaiškinimą / patikslinimą, tikslinama Pirkimo skelbimuose paskelbta informacija, Perkančioji organizacija LR VPĮ nustatyta tvarka skelbia klaidų ištaisymo skelbimus. Jei Pirkimo dokumentai papildomai buvo skelbiami kituose šaltiniuose, paaiškinimai, patikslinimai paskelbiami ir juose.
   5. Perkančioji organizacija, gavusi tiekėjo prašymą paaiškinti / patikslinti Pirkimo dokumentus praleidus Pirkimo sąlygų 9.2 punkte nustatytus terminus, pasilieka teisę tokio prašymo nenagrinėti.
   6. Jei paaiškinimai ar patikslinimai teikiami perkančiosios organizacijos iniciatyva jie skelbiami CVP IS priemonėmis bei apie juos informuojami prie pirkimo prisijungę tiekėjai. Tiekėjui prieš teikiant pasiūlymą rekomenduojama pasitikrinti, ar perkančioji organizacija nėra paskelbusi pirkimo dokumentų paaiškinimų, patikslinimų, o ir jei tokių yra, pasitikrinti, ar anksčiau pateiktas pasiūlymas atitinka naujausius paskelbtus reikalavimus ir, ar reikia patikslinti pasiūlymą
   7. Perkančioji organizacija savo iniciatyva gali paaiškinti (patikslinti) pirkimo dokumentus bet kuriuo metu nepasibaigus pasiūlymų pateikimo terminui. Atsižvelgiant į tokio paaiškinimo, patikslinimo pobūdį, perkančioji organizacija spręs dėl pasiūlymų pateikimo termino nukėlimo. Jei pirkimo dokumentų patikslinimų perkančioji organizacija negali pateikti iki kol nesibaigė šių pirkimo sąlygų 9.2 p. nustatytas terminas, perkančioji organizacija nukels pasiūlymų pateikimo terminą. Jei bus tikslinama skelbime paskelbta informacija, perkančioji organizacija patikslins skelbimą ir, esant reikalui, pratęs pasiūlymų pateikimo terminą protingumo kriterijų atitinkančiam laikotarpiui. *Tarptautinės vertės pirkimo atveju negali būti daromi tokie esminiai pirkimo dokumentų pakeitimai, dėl kurių būtų buvę galima leisti dalyvauti kitiems tiekėjams nei iš pradžių atrinktieji arba pirkimo procedūra būtų pritraukusi daugiau dalyvių*.
   8. Bet kuris paaiškinimas / patikslinimas yra laikomas neatskiriama Pirkimo dokumentų dalimi, ir jo nuostatos turi viršenybę prieš ankstesniuose Pirkimo dokumentuose išdėstytas nuostatas.Tuo atveju, kai skelbime apie Pirkimą pateikta informacija neatitinka informacijos, pateiktos kituose Pirkimo dokumentuose, teisinga laikoma informacija, nurodyta skelbime apie Pirkimą.
   9. Perkančioji organizacija nerengs susitikimo su tiekėjais dėl pirkimo sąlygų paaiškinimo.
2. **SUSIPAŽINIMAS SU GAUTAIS PASIŪLYMAIS**
   1. Susipažinimas su tiekėjų Pasiūlymais, gautais CVP IS priemonėmis, prilyginamas vokų atplėšimui*.* Informacija apie vokų su Pasiūlymais atplėšimo datą ir laiką yra pateikiama skelbime apie Pirkimą.
   2. Pradinio susipažinimo su elektroninėmis priemonėmis gautais Pasiūlymais procedūroje tiekėjai nedalyvauja.
   3. Susipažinimo su CVP IS priemonėmis pateiktais pasiūlymais procedūros rezultatus Komisija įformina protokolu. Komisijos sprendimas gali būti neforminamas protokolu, jei, vadovaujantis LR VPĮ 22 straipsnio 1 ir 2 dalimis, su pasiūlymais susipažįstama naudojantis elektroninėmis priemonėmis.
   4. Informaciją apie tiekėjus ir jų pateiktų Pasiūlymų kainas Perkančioji organizacija teikia tik po Pasiūlymų įvertinimo ir Pasiūlymų eilės nustatymo. Toks prašymas turi būti pateiktas CVP IS priemonėmis.

# **PASIŪLYMŲ NAGRINĖJIMAS IR VERTINIMAS**

* 1. Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio Pasiūlymo vertinimo kriterijų – kainos ir kokybės santykį (balais). Pasiūlymų vertinimo kriterijai ir ekonomiškai naudingiausio Pasiūlymo nustatymo metodika pateikiama Pirkimo sąlygų priede Nr. 7.
  2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  3. Pasiūlymus nagrinės, palygins ir įvertins Komisija. Pasiūlymai bus nagrinėjami bei vertinami konfidencialiai, tiekėjams ar jų įgaliotiesiems atstovams nedalyvaujant. Jeigu nustatoma, kad tiekėjas tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos Pirkimo procedūros, Perkančioji organizacija atmeta jo Pasiūlymą. Tuo atveju, jei Pirkimo sąlygose numatoma, kad Pasiūlymai bus vertinami pagal kainos ar sąnaudų ir kokybės santykį ir Pasiūlymo techninės charakteristikos nėra kiekybiškai vertinamos, Perkančioji organizacija iš pradžių patikrins ir įvertins Pasiūlymų bendrąją informaciją, EBVPD, kvalifikaciją (jei taikoma) ir techninius duomenis ir tik po to, kai tiekėjams praneš apie šio patikrinimo ir įvertinimo rezultatus, atidarys antrąją elektroninę pašto dėžutę arba atplėš antruosius vokus ir atsižvelgdama į Pasiūlymo kainą, atliks bendrą Pasiūlymo vertinimą.
  4. Susipažinti su visa su pirkimais susijusia informacija gali tik Komisijos nariai, Komisijos posėdžiuose dalyvaujantys stebėtojai ir Perkančiosios organizacijos pakviesti ekspertai, Viešųjų pirkimų tarnybos atstovai, Perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Europos Sąjungos, atskirų valstybių ar finansinę paramą administruojantys ir (ar) audituojantys viešieji juridiniai asmenys, kuriems šie įgaliojimai suteikti Viešojo administravimo įstatymo nustatyta tvarka. Komisijagali kviesti Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovus (išskyrus politinio (asmeninio) pasitikėjimo valstybės tarnautojus ir valstybės politikus), pateikusius atstovaujamo subjekto įgaliojimą. Kiti asmenys gali susipažinti tik su ta su pirkimais susijusia informacija, kurią atskleisti leidžia LR VPĮ.
  5. Pateiktus pasiūlymus nagrinėja, vertina ir palygina Komisija šia tvarka:
     1. Susipažįsta su Pasiūlymo formos A dalimi (ir jos priedais);
     2. įvertina EBVPD pateiktą informaciją;
     3. nagrinėja ir vertina tiekėjų pateiktus Pasiūlymus, vadovaudamasi Pirkimo dokumentuose nustatytomis sąlygomis;
     4. tikrina, ar tiekėjo pasiūlymas atitinka Pirkimo sąlygų techninės specifikacijos reikalavimus;
     5. susipažįsta su Pasiūlymo formos B dalimi;
     6. tikrina, ar pasiūlyta kaina neviršija Pirkimui skirtų lėšų, nustatytų Perkančiosios organizacijos prieš pradedant Pirkimo procedūrą. Jeigu ekonomiškai naudingiausiame pasiūlyme nurodyta kaina viršija Pirkimui skirtas lėšas, nustatytas Perkančiosios organizacijos prieš pradedant Pirkimo procedūrą, ir Perkančioji organizacija Pirkimo dokumentuose nėra nurodžiusi Pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota Perkančiosios organizacijos rengiamuose dokumentuose prieš pradedant Pirkimo procedūras, gali būti keičiama, kai ji nėra nurodyta Pirkimo dokumentuose, Perkančiajai organizacijai ekonomiškai naudingiausiame pasiūlyme nurodyta kaina yra priimtina ir Perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
     7. tikrina, ar nebuvo pasiūlyta neįprastai maža kaina ir ar tiekėjas Komisijos prašymu pateikė raštišką tinkamą kainos pagrįstumo įrodymą, ar pasiūlymas atitinka LR VPĮ 17 straipsnio 2 dalies 2 punkte nurodytus aplinkos apsaugos, socialinės ir darbo teisės įpareigojimų (jei nustatyta neįprastai maža kaina ar sąnaudos);
     8. palygina tiekėjų pateiktus Pasiūlymus, vadovaudamasi Pirkimo dokumentuose nustatytomis sąlygomis;
     9. galimo laimėtojo prašo pateikti Pirkimo sąlygose nurodytus dokumentus ir patikrina, ar nėra nustatytų pašalinimo pagrindų, ar tiekėjas atitinka kvalifikacijos ir nacionalinio saugumo reikalavimus.
  6. Nagrinėjant tiekėjo pateiktą Pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis[[4]](#footnote-4).
  7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis LR VPĮ reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija Pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir Perkančioji organizacija Pirkimo dokumentuose nėra nurodžiusi Pirkimui skirtų lėšų sumos, išskyrus atvejus, kai atmetami visi gauti pasiūlymai.
  8. Perkančioji organizacija, įvertinusi EBVPD pateiktą informaciją, priima sprendimą dėl kiekvieno tiekėjo atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse Pirkimo procedūrose turi tik tie tiekėjai, kurie atitinka Pirkimo sąlygose keliamus reikalavimus.
  9. Įvertinusi pateiktų Pasiūlymų kainas, Perkančioji organizacija raštu per nustatytą protingą terminą reikalauja, kad tiekėjai pagrįstų pasiūlyme nurodyto pirkimo objekto ar jo sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta Pirkimo objekto kaina arba sąnaudos laikomi neįprastai mažais, jeigu kaina arba sąnaudos yra 30 (trisdešimt) ir daugiau procentų mažesni už visų tiekėjų, kurių Pasiūlymai neatmesti dėl kitų priežasčių ir kurių pasiūlyta kaina neviršija Pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant Pirkimo procedūrą, pasiūlytų kainų arba sąnaudų aritmetinį vidurkį.
  10. Vertinami ir palyginami tik tie pasiūlymai, kurie atitinka Pirkimo sąlygose nurodytus reikalavimus.
  11. Perkančioji organizacija, įvertinusi visų tiekėjų pasiūlymus šiame skyriuje nustatyta tvarka, priima sprendimą dėl galimo laimėtojo. Perkančioji organizacija raštu iš galimo laimėtojo prašo per jos nustatytą protingą terminą pateikti dokumentus, patvirtinančius jo atitiktį kvalifikacijos reikalavimams, pašalinimo pagrindų nebuvimą, atitiktį nacionalinio saugumo reikalavimams. Tuo atveju, jei galimas laimėtojas iki Perkančiosios organizacijos nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keliamiems reikalavimams, Perkančioji organizacija šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas gali būti nustatytas laimėjusiu.
  12. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta pirkimo sąlygų 9 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
  13. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.
  14. Atsižvelgiant į tai, kad Pirkimo objektas apima LR VPĮ 92 straipsnio 13 dalyje numatytame sąraše nurodytų BVPŽ kodų paslaugas, Perkančioji organizacija laiko, kad paslaugos kelia grėsmę nacionaliniam saugumui, kai egzistuoja aplinkybės, nurodytos LR VPĮ 37 straipsnio 9 dalyje 2 p.[[5]](#footnote-5).
  15. Perkančioji organizacija, įsigydama paslaugų, kurių BVPŽ kodai nurodyti LR VPĮ 92 straipsnio 13 dalyje numatytame sąraše, laikys, kad tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) LR VPĮ 92 straipsnio 14 dalyje numatytame sąraše nurodytose valstybėse ar teritorijose[[6]](#footnote-6).
  16. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 2 punkte numatytas sąlygas. Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją[[7]](#footnote-7), kuri pateikta Pirkimo sąlygų 10 priede).
  17. Perkančioji organizacija, tikrindama pasiūlymo atitiktį LR VPĮ 37 straipsnio 9 dalies reikalavimams, iš tiekėjo reikalauja pateikti Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (deklaracijos forma pateikta Pirkimo sąlygų 10 priede), o iš ekonomiškai naudingiausią pasiūlymą pateikusio tiekėjo – vieną (esant poreikiui – kelis) VPĮ 39 straipsnio 3 dalyje numatytą dokumentą, išskyrus Viešųjų pirkimų įstatymo 39 str. 5 ir 6 d. nurodytus atvejus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
  18. Perkančioji organizacija, tikrindama pasiūlymo atitiktį LR VPĮ 47 str. 9 dalies reikalavimams, iš tiekėjo reikalauja pateikti Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (deklaracijos forma pateikta Pirkimo sąlygų 10 priede), o iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. Prašomų pateikti dokumentų sąrašas pateiktas pirkimo sąlygų 8 priede.
  19. Jeigu ketinama sudaryti sutartį su tiekėju ar subtiekėju, kurio lėšų gavėjo tikrasis (-ieji) savininkas (-ai) yra užsienietis (fizinis asmuo) ar užsienyje registruotas juridinis asmuo arba paslaugų teikėjas ir (ar) paslaugų subteikėjas yra užsienietis (fizinis asmuo) pateikiami duomenys (vardas, pavardė ir gimimo data) apie šių asmenų naudos gavėjus, kurie turi daugiau nei 25 proc. akcijų, arba turi 50 ar daugiau procentų visų įmonės dalyvių balsų, kaip nustatyta Europos Parlamento ir Tarybos Reglamento (ES) 2021/241 2021 m. vasario 12 d., kuriuo nustatoma ekonomikos gaivinimo ir atsparumo didinimo priemonė 22 straipsnio 2 dalies d punkto iii papunktyje. Šiuos duomenis, perkančiosios organizacijos prašymu, privalo pateikti ekonomiškai naudingiausią pasiūlymą pateikęs tiekėjas.
  20. Perkančioji organizacija bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių atitiktį LR VPĮ 37 straipsnio 9 dalies ir 47 straipsnio 9 dalies reikalavimams, jeigu tai būtina siekiant užtikrinti tinkamą Pirkimo procedūros atlikimą.
  21. Perkančioji organizacija, įvertinusi tiekėjų pasiūlymus šiame skyriuje nustatyta tvarka, priima sprendimą dėl laimėtojo.

1. **PASIŪLYMŲ ATMETIMO PRIEŽASTYS**
   1. Pirkimo komisija atmeta pasiūlymą ir tiekėjas pašalinimas iš Pirkimo procedūros, jeigu yra bent viena šių sąlygų:
      1. Tiekėjas Komisijos prašymu nepratęsia pasiūlymo galiojimo;
      2. Tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio arba su tiekėjas pateikia neteisingą slaptažodį ir su šiuo slaptažodžiu Komisija negali iššifruoti pasiūlymo;
      3. tiekėjas pasiūlymą ar jo dalį pateikė ne CVP IS priemonėmis;
      4. tiekėjas pasiūlymą pateikė pavėluotai;
      5. Pasiūlymas neatitinka Pirkimo objekto ir be esminių pakeitimų negalėtų patenkinti Pirkimo sąlygose nustatytų Pirkimo objektui keliamų Perkančiosios organizacijos poreikių ir reikalavimų;
      6. tiekėjas turi būti pašalintas vadovaujantis pirkimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal pirkimo sąlygas, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
      7. tiekėjas neatitinka pirkimo sąlygose nustatytų kvalifikacijos reikalavimų ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;
      8. pasiūlyme nurodyta kaina perkančiajai organizacijai yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
      9. dėl Pasiūlymo Perkančioji organizacija turi įrodymų apie neleistino susitarimo ar korupcijos atvejus;
      10. tiekėjas, padėjęs Perkančiajai organizacijai pasirengti Pirkimui, raštu nepagrindžia, kad jų išankstinės konsultacijos negalėjo pažeisti konkurencijos;
      11. pasiūlyme nurodyta neįprastai maža kaina ir tiekėjas nepateikia Pasiūlyme nurodytos neįprastai mažos pasiūlytos kainos arba sąnaudų pagrįstumo įrodymų ar pateikia juos netinkamus;
      12. pasiūlymas, kuriame nurodyta neįprastai maža kaina ir (ar) sąnaudos, neatitinka LR VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
      13. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
      14. netenkinami pirkimo sąlygose nustatyti reikalavimai, susiję su nacionaliniu saugumu;
      15. tiekėjas neatitinka Reglamente nustatytų reikalavimų;
      16. jei dokumento vertimas neatitinka dokumento originalo turinio;
      17. tiekėjas pateikė melagingą informaciją apie nustatytų reikalavimų atitikimą, įskaitant informaciją, nurodytą tiekėjo pateiktame EBVPD, kurią Perkančioji organizacija gali įrodyti bet kokiomis teisėtomis priemonėmis;
      18. jei tiekėjo pateiktoje užpildytoje Pasiūlymo formoje yra kainos ar sąnaudų apskaičiavimo klaidų ir tiekėjas jų neištaisė per Perkančiosios organizacijos nustatytą terminą arba ištaisė netinkamai. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
      19. tiekėjo pateikti dokumentai neatitinka Pirkimo sąlygose nurodytų techninių reikalavimų;
      20. tiekėjas per Perkančiosios organizacijos nustatytą terminą, nepatikslino, nepapildė ar nepaaiškino Pasiūlymo, kaip nurodyta VPT parengtose Pasiūlymų patikslinimo, papildymo ar paaiškinimo taisyklėse (patvirtinta Viešųjų pirkimų tarnybos direktoriaus 2022-12-30 įsakymu Nr. 1S-240) (toliau – Taisyklės);
      21. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
      22. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[[8]](#footnote-8)
      23. kitais LR VPĮ ir šiose Pirkimo sąlygose nurodytais atvejais.
   2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
   3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir LR VPĮ 5 priede nurodytose tarptautinėse konvencijose.
   4. Perkančioji organizacija gali nepašalinti tiekėjo iš Pirkimo procedūrų, vadovaujantis LR VPĮ 46 straipsnio 10 dalyje nustatytais atvejais ir esant nurodytoms sąlygoms (tačiau atsižvelgiant į LR VPĮ 46 straipsnio 11 ir 12 dalių nuostatas).
2. **PASIŪLYMŲ EILĖ IR LAIMĖTOJO NUSTATYMAS**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
   2. Įvertinusi tiekėjų Pasiūlymus, Perkančioji organizacija patvirtins tiekėjų Pasiūlymų eilę kainų ar sąnaudų ir kokybės santykio (išreikšto balais) mažėjimo tvarka. Kai keli Pasiūlymai bus įvertinti vienodais balais, sudarant Pasiūlymų eilę, pirmesniu į šią eilę įrašomas tiekėjas, anksčiausiai pateikęs Pasiūlymą.
   3. Laimėjusiu Pasiūlymu bus pripažintas Pasiūlymas, atitinkantis visus Pirkimo dokumentuose nustatytus reikalavimus ir kuris bus ekonomiškai naudingiausias.
   4. Pasiūlymų eilė nesudaroma, kai pasiūlymą pateikti kviečiamas arba pasiūlymą pateikia, arba įvertinus pasiūlymus liko tik vienas tiekėjas.
   5. Perkančioji organizacija dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, pateikia VPĮ 58 str. 2 d. nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo ar netaikyti dinaminės pirkimų sistemos.
   6. Perkančioji organizacija, gavusi kandidato ar dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia informaciją, nurodytą LR VPĮ 58 straipsnio 2 dalyje.
   7. Suinteresuoti dalyviai nuo Perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti Perkančiosios organizacijos pateikti laimėjusį pasiūlymą. Tokiu atveju LR VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo Perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, LR VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama LR VPĮ 58 straipsnio 1 dalyje nurodytą informaciją.
3. **PRETENZIJŲ IR SKUNDŲ NAGRINĖJIMAS**
   1. Tiekėjas, kuris mano, kad perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
   2. Tiekėjas, norėdamas iki pirkimo sutarties ar preliminariosios sutarties sudarymo teisme ginčyti Perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją Perkančiajai organizacijai.
   3. Tiekėjas turi teisę pateikti pretenziją Perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties ar preliminariosios sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):
      1. per 10 kalendorinių dienų nuo Perkančiosios organizacijos pranešimo raštu apie jos priimtą sprendimą išsiuntimo tiekėjams dienos, o jeigu šis pranešimas nebuvo siunčiamas elektroninėmis priemonėmis, – per 15 dienų nuo pranešimo išsiuntimo tiekėjams dienos;
      2. per 10 kalendorinių dienų nuo paskelbimo apie Perkančiosios organizacijos priimtą sprendimą dienos, jeigu LR VPĮ nėra reikalavimo raštu informuoti tiekėjus apie Perkančiosios organizacijos priimtus sprendimus.
   4. Perkančioji organizacija privalo nagrinėti tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis 14.3 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties Perkančiosios organizacijos priimto sprendimo arba atlikto veiksmo.
   5. Perkančioji organizacija negali sudaryti pirkimo sutarties anksčiau kaip po 10 kalendorinių dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – anksčiau kaip po 15 kalendorinių dienų.
   6. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos).
   7. Tiekėjas, nesutikęs su Perkančiosios organizacijos sprendimu, arba jei Perkančioji organizacija per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui LR VPĮ VII skyriuje nustatyta.

# PIRKIMO **SUTARTIES TERMINAI, SĄLYGOS IR PASIRAŠYMAS**

* 1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties.
  2. Su laimėjusiu Pirkimo dalyviu sudaromos Sutarties kaina bus lygi laimėjusio tiekėjo Pasiūlymo kainai.
  3. Sutartis įsigalioja Šalims pasirašius Sutartį. Sutarties galiojimo terminas nurodytas Sutarties projekte (Pirkimo sąlygų 4 priede).
  4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas mišrus kainos apskaičiavimo būdas – fiksuota kaina ir fiksuotas įkainis. Sutarties projekte (Pirkimo sąlygų 4 priede) numatytos sutarties kainos peržiūros sąlygos.
  5. Taikomas Sutarties įvykdymo užtikrinimas – netesybos: baudos ir delspinigiai.
  6. Sutarties projektas pridedamas šių sąlygų 4 priede. Pasirašant Sutartį pateiktos sąlygos negali būti keičiamos ar koreguojamos.
  7. Perkančioji organizacija laimėjusio dalyvio Pasiūlymą, sudarytą Pirkimo sutartį ir šių sutarčių pakeitimus, išskyrus informaciją, kuri yra konfidenciali, paskelbs Centrinėje viešųjų pirkimų informacinėje sistemoje.
  8. Tiesioginio atsiskaitymo su subtiekėju (-ais) galimybė yra numatyta pirkimo sutarties projekte (Pirkimo sąlygų 4 priede).
  9. Jei tiekėjas, kuriam buvo pasiūlyta sudaryti Sutartį: 1) raštu atsisako ją sudaryti arba 2) nesant jokioms objektyvioms, nuo tiekėjo nepriklausančioms aplinkybėms, iki perkančiosios organizacijos nustatyto termino nepasirašo Sutarties, laikoma, kad toks tiekėjas atsisakė sudaryti Sutartį. Tokiu atveju Perkančioji organizacija siūlo sudaryti Sutartį tiekėjui, kurio Pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį ar neįvykdžiusio kitų pirkimo sutarties įsigaliojimo sąlygų. Prieš siūlant sudaryti sutartį, perkančioji organizacija paprašo to tiekėjo aktualių dokumentų, patvirtinančių EBVPD nurodytą informaciją, atitiktį kvalifikacijos reikalavimams ir atitiktį nacionalinio saugumo reikalavimams, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir įvertina, ar jo pasiūlymas neturėtų būti atmestas dėl kitų priežasčių.
  10. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 10 kalendorinių dienų nuo pranešimo apie sprendimą sudaryti pirkimo sutartį išsiuntimo iš Perkančiosios organizacijos suinteresuotiems kandidatams ir suinteresuotiems dalyviams dienos, išskyrus atvejus, nurodytus LR VPĮ 86 straipsnio 8 dalyje.
  11. Laimėjęs tiekėjas, su kuriuo bus sudaryta Sutartis, neturės teisės perduoti savo įsipareigojimų pagal Sutartį trečiajam asmeniui, išskyrus, jei Sutartyje nurodyta kitaip.
  12. Sutarties sąlygos jos galiojimo laikotarpiu gali būti keičiamos neatliekant naujos pirkimo procedūros vadovaujantis LR VPĮ 89 straipsnio nuostatomis ir užtikrinant, kad nebūtų pažeisti šio įstatymo 17 straipsnyje nustatyti principai ir tikslai.
  13. Jeigu vykdant Sutartį kita Šalis tvarkys asmens duomenis Perkančiosios organizacijos vardu kaip duomenų tvarkytojas, po Sutarties pasirašymo nedelsiant turi būti sudaromas duomenų tvarkymo susitarimas, kurį rengia Perkančioji organizacija arba, jei poreikis tvarkyti asmens duomenis paaiškėja po Sutarties pasirašymo, duomenų tvarkymo susitarimas Šalių pasirašomas nedelsiant, bet ne vėliau kaip iki asmens duomenų tvarkymo pradžios. Duomenų tvarkymo susitarimu Šalys negali pakeisti Pirkimo sąlygų, įskaitant Sutarties nuostatas, ir (ar) pakeisti ekonominę pusiausvyrą tiekėjo naudai.

# KITOS SĄLYGOS

* 1. Jei tiekėjas, kuris bus kviečiamas sudaryti Sutartį, atitiks nors vieną Pirkimo sąlygų 15.9 punkte nurodytą sąlygą, jis, įsipareigoja, Perkančiajai organizacijai pareikalavus, sumokėti Perkančiajai organizacijai 50 000,00 (penkiasdešimties tūkstančių) EUR, dydžio baudą.

# **PRIEDAI**

Priedas Nr. 1. Techninė specifikacija.

Priedas Nr. 2. Pasiūlymo forma.

Priedas Nr. 3. EBVPD (pateikiama atskirais dokumentais: espd.request.xml; espd.request.pdf).

Priedas Nr. 4. Sutarties projektas.

Priedas Nr. 5. Tiekėjų pašalinimo pagrindai.

Priedas Nr. 6. Kvalifikaciniai reikalavimai

Priedas Nr. 7. Pasiūlymų ekonominio naudingumo vertinimo tvarka

Priedas Nr. 8. Nacionalinio saugumo reikalavimai.

Priedas Nr. 9. Tiekėjo / subtiekėjo deklaracija.

Priedas Nr. 10. Nacionalinio saugumo deklaracija.

Priedas Nr. 11. Tinkamai įvykdytų / vykdomų sutarčių sąrašas.

Priedas Nr. 12. Siūlomų specialistų sąrašas.

Priedas Nr. 13. Specialisto patirties atitikties kvalifikacijos reikalavimams lentelė.

1. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt](http://www.vpt.lrv.lt) [↑](#footnote-ref-1)
2. Deklaruodami, kad nėra pagrindo pašalinti iš pirkimo, kartu su pasiūlymu užpildytą EBVPD turi pateikti: i) pasiūlymą pateikęs tiekėjas; ii) kiekvienas tiekėjų grupės partneris, jei pasiūlymą pateikia tiekėjų grupė; iii) kiekvienas subtiekėjas ar ūkio subjektas, kurių pajėgumais remiasi tiekėjas. [↑](#footnote-ref-2)
3. [*„PowerPoint“ pateiktis (lrv.lt)*](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf) [↑](#footnote-ref-3)
4. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-4)
5. Išskyrus atvejus, kai prekių gamintojas ar paslaugų teikėjas ar jį kontroliuojantis asmuo patenka į LR VPĮ 37 straipsnio 10 dalyje išvardintą subjektų sąrašą. [↑](#footnote-ref-5)
6. Išskyrus atvejus, kai tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra LR VPĮ 47 straipsnio 10 dalyje išvardinti subjektai. [↑](#footnote-ref-6)
7. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-7)
8. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-8)