**NACIONALINIO SAUGUMO REIKALAVIMAI**

1. Tiekėjas, ūkio subjektų grupės nariai, pasitelkiami subtiekėjai ir ūkio subjektai turi atitikti šiame priede 1 lentelėje 1 punkte nustatytą reikalavimą ir pateikti nurodytus dokumentus.

1 lentelė

|  |  |  |
| --- | --- | --- |
| **Eil. Nr.** | **Nacionalinio saugumo reikalavimas** | **Atitiktį reikalavimui įrodantys dokumentai** |
| 1. | **Tiekėjas, tiekėjų grupės partneriai, ūkio subjektai, kurių pajėgumais remiamasi ir jų pasitelkiami subtiekėjai ar juos kontroliuojantis asmuo neturi interesų, galinčių kelti grėsmę nacionaliniam saugumui.**  Vadovaujantis VPĮ 47 str. 9 d. draudžiama Pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys - yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose.  Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas. | 1. Nacionalinio saugumo atitikties reikalavimų deklaracija pagal formą nustatytą Pirkimo sąlygų 10 priede. Teikiama kartu su pasiūlymu (A dalis). 2. Perkančioji organizacija iš ekonomiškai naudingiausią pasiūlymą pateikusio tiekėjo prašys pateikti vieną (esant poreikiui – kelis) žemiau išvardintus dokumentus (arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus):  * **jeigu tiekėjas, ūkio subjektų grupės narys, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra juridinis asmuo, pateikiama:**  1. **juridinio asmens vadovo patvirtinta juridinio asmens steigimo dokumentų kopija;** 2. **Juridinių asmenų registro išplėstinis išrašas su istorija;** 3. **Juridinių asmenų dalyvių informacinės sistemos išrašas;**  * **jeigu tiekėjas, ūkio subjektų grupės narys, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra fizinis asmuo, pateikiama:**  1. **asmens tapatybę patvirtinančio dokumento (tapatybės kortelės ar paso) kopija;** 2. **leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija (jei taikoma);** 3. **pažyma apie deklaruotą gyvenamąją vietą.**  * Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip **likus 3 mėnesiams** iki tos dienos, kurią perkančiosios organizacijos prašymu tiekėjas turi pateikti dokumentus. |